title: Decizia (UE) 2018/1486 a Consiliului din 28 septembrie 2018 privind poziția care urmează să fie adoptată în numele Uniunii Europene în cadrul Subcomitetului vamal instituit prin Acordul de asociere dintre Uniunea Europeană și statele membre ale acesteia, pe de o parte, și Ucraina, pe de altă parte, cu privire la înlocuirea protocolului I la acordul respectiv, referitor la definiția noțiunii de „produse originare” și la metodele de cooperare administrativă, cu un nou protocol care face trimitere la Convenția regională cu privire la regulile de origine preferențiale paneuromediteraneene

text:
                  5.10.2018

                  RO

                  Jurnalul Oficial al Uniunii Europene

                  L 251/28

         DECIZIA (UE) 2018/1486 A CONSILIULUI
         din 28 septembrie 2018
         privind poziția care urmează să fie adoptată în numele Uniunii Europene în cadrul Subcomitetului vamal instituit prin Acordul de asociere dintre Uniunea Europeană și statele membre ale acesteia, pe de o parte, și Ucraina, pe de altă parte, cu privire la înlocuirea protocolului I la acordul respectiv, referitor la definiția noțiunii de „produse originare” și la metodele de cooperare administrativă, cu un nou protocol care face trimitere la Convenția regională cu privire la regulile de origine preferențiale paneuromediteraneene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul de asociere dintre Uniunea Europeană și statele membre ale acesteia, pe de o parte, și Ucraina, pe de altă parte (1) (denumit în continuare „acordul”), a fost semnat de către Uniune în conformitate cu Decizia 2014/668/UE a Consiliului (2) și a intrat în vigoare la 1 septembrie 2017.

                     (2)

                     În temeiul articolului 39 alineatul (1) din protocolul I la acord (denumit în continuare „protocolul I”), Subcomitetul vamal instituit prin articolul 83 din titlul IV capitolul 5 din acord (denumit în continuare „Subcomitetul vamal”) poate adopta modificări ale dispozițiilor protocolului menționat.

                     (3)

                     În conformitate cu articolul 39 alineatul (2) din protocolul I, Subcomitetul vamal poate decide, de asemenea, în urma aderării Ucrainei la Convenția regională cu privire la regulile de origine preferențiale paneuromediteraneene (3) (denumită în continuare „convenția”), să înlocuiască regulile de origine prevăzute în protocolul respectiv cu cele care fac obiectul apendicelor la convenție.

                     (4)

                     Convenția stabilește dispoziții cu privire la originea mărfurilor comercializate în temeiul acordurilor relevante încheiate între părțile contractante și a intrat în vigoare pentru Uniune la 1 mai 2012 și pentru Ucraina la 1 februarie 2018.

                     (5)

                     Subcomitetul vamal urmează să adopte o decizie cu privire la înlocuirea protocolului I, referitor la definiția noțiunii de „produse originare” și la metodele de cooperare administrativă, cu un nou protocol care să facă trimitere la convenție.

                     (6)

                     Este necesar să se stabilească poziția care urmează să fie adoptată în numele Uniunii în cadrul Subcomitetului vamal, deoarece decizia adoptată de acesta va avea caracter obligatoriu pentru Uniune.

                     (7)

                     Conform articolului 6 din convenție, fiecare parte contractantă trebuie să ia măsurile adecvate pentru a asigura aplicarea efectivă a convenției. În acest scop, protocolul I ar trebui înlocuit cu un nou protocol care, în ceea ce privește regulile de origine, să facă trimitere la convenție.

                     (8)

                     Prin urmare, poziția care urmează să fie adoptată în numele Uniunii în cadrul Subcomitetului vamal ar trebui să se bazeze pe proiectul de decizie atașat la prezenta decizie.

                     (9)

                     Întrucât decizia Subcomitetului vamal urmează să modifice protocolul I, aceasta ar trebui publicată în Jurnalul Oficial al Uniunii Europene.

                     (10)

                     În conformitate cu articolul 17 alineatul (1) din Tratatul privind Uniunea Europeană, Uniunea va fi reprezentată de Comisie în cadrul Subcomitetului vamal,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Subcomitetului vamal instituit în temeiul articolului 83 din Acordul de asociere între Uniunea Europeană și statele membre ale acesteia, pe de o parte, și Ucraina, pe de altă parte (denumit în continuare „Subcomitetul vamal”), se bazează pe proiectul de decizie atașat la prezenta decizie.

            Articolul 2
            Reprezentanții Uniunii în cadrul Subcomitetului vamal pot conveni asupra unor corecții tehnice minore ale proiectului de decizie menționat la articolul 1 fără a mai fi necesară o nouă decizie a Consiliului.

            Articolul 3
            Prezenta decizie se adresează Comisiei.

            Adoptată la Bruxelles, 28 septembrie 2018.

                  Pentru Consiliu

                  Președintele

               M. SCHRAMBÖCK

            (1)  JO L 161, 29.5.2014, p. 3.

            (2)  Decizia 2014/668/UE a Consiliului din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente (JO L 278, 20.9.2014, p. 1).

            (3)  JO L 54, 26.2.2013, p. 4.

            PROIECT
            DECIZIA NR. …/2018 A SUBCOMITETULUI VAMAL UE-UCRAINA
            din …
            de înlocuire a protocolului I la Acordul de asociere UE-Ucraina privind definiția noțiunii de „produse originare” și metodele de cooperare administrativă
            SUBCOMITETUL VAMAL UE-UCRAINA,
            având în vedere Acordul de asociere dintre Uniunea Europeană și statele membre ale acesteia, pe de o parte, și Ucraina, pe de altă parte (1), în special articolul 26 alineatul (2),
            având în vedere protocolul I la Acordul de asociere dintre Uniunea Europeană și statele membre ale acesteia, pe de o parte, și Ucraina, pe de altă parte, privind definiția noțiunii de „produse originare” și metodele de cooperare administrativă,
            întrucât:

                        (1)

                        Articolul 26 alineatul (2) din Acordul de asociere dintre Uniunea Europeană și statele membre ale acesteia, pe de o parte, și Ucraina, pe de altă parte (denumit în continuare „acordul”) face trimitere la protocolul I la acord (denumit în continuare „protocolul I”) în ceea ce privește regulile de origine.

                        (2)

                        Acordul a intrat în vigoare la 1 septembrie 2017.

                        (3)

                        Articolul 39 din protocolul I prevede că Subcomitetul vamal instituit prin articolul 83 din titlul IV capitolul 5 din acord poate decide să modifice dispozițiile protocolului respectiv și să înlocuiască regulile de origine prevăzute în respectivul protocol.

                        (4)

                        Convenția regională cu privire la regulile de origine preferențiale paneuromediteraneene (2) (denumită în continuare „convenția”) urmărește să înlocuiască protocoalele privind regulile de origine aflate în prezent în vigoare în țările din zona paneuromediteraneeană cu un act juridic unic.

                        (5)

                        Uniunea Europeană a semnat convenția la 15 iunie 2011. La data de 16 mai 2017, Comitetul mixt instituit în temeiul articolului 3 alineatul (1) din convenție a hotărât că Ucraina ar trebui să fie invitată să adere la convenție (3).

                        (6)

                        Uniunea Europeană a depus instrumentul său de acceptare la depozitarul convenției la 26 martie 2012. Ucraina a depus instrumentul său de acceptare la depozitarul convenției la 19 decembrie 2017. În consecință, în aplicarea articolului 10 alineatele (2) și (3) din convenție, aceasta a intrat în vigoare pentru Uniune la 1 mai 2012 și pentru Ucraina la 1 februarie 2018.

                        (7)

                        Prin urmare, protocolul I ar trebui înlocuit cu un nou protocol care să facă trimitere la convenție,

                  ADOPTĂ PREZENTA DECIZIE:

               Articolul 1
               Protocolul I la Acordul de asociere dintre Uniunea Europeană și statele membre ale acesteia, pe de o parte, și Ucraina, pe de altă parte, privind definiția noțiunii de „produse originare” și metodele de cooperare administrativă, se înlocuiește cu textul prevăzut în anexa la prezenta decizie.

               Articolul 2
               Prezenta decizie se publică în Jurnalul Oficial al Uniunii Europene.

               Articolul 3
               Prezenta decizie intră în vigoare la data adoptării.
               Se aplică de la …

               Adoptată la …,

                     Pentru Subcomitetul vamal UE-Ucraina

                     Președintele

               (1)  JO L 161, 29.5.2014, p. 3.

               (2)  JO L 54, 26.2.2013, p. 4.

               (3)  Decizia nr. 1/2017 a Comitetului mixt al Convenției regionale cu privire la regulile de origine preferențiale paneuromediteraneene din 16 mai 2017 în ceea ce privește cererea Ucrainei de a deveni parte contractantă la Convenția regională cu privire la regulile de origine preferențiale paneuromediteraneene [2017/1367] (JO L 191, 22.7.2017, p. 11).

            ANEXĂ
            Protocolul I
            privind definiția noțiunii de „produse originare” și metodele de cooperare administrativă

               Articolul 1
               Reguli de origine aplicabile

                  (1)   În scopul implementării prezentului acord, se aplică apendicele I și dispozițiile relevante din apendicele II la Convenția regională cu privire la regulile de origine preferențiale paneuromediteraneene (1) (denumită în continuare „convenția”).

                  (2)   Toate trimiterile la „acordul relevant” din apendicele I și din dispozițiile relevante prevăzute în apendicele II la convenție se interpretează ca trimiteri la prezentul acord.

               Articolul 2
               Soluționarea litigiilor

                  (1)   În cazul în care litigiile survenite în legătură cu procedurile de verificare prevăzute la articolul 32 din apendicele I la convenție nu pot fi soluționate între autoritățile vamale care solicită verificarea și autoritățile vamale responsabile cu efectuarea verificării respective, ele sunt înaintate Subcomitetului vamal. Dispozițiile privind mecanismul de soluționare a litigiilor de la capitolul 14 (Soluționarea litigiilor) din titlul IV (Comerțul și aspectele legate de comerț) din prezentul acord nu se aplică.

                  (2)   În toate cazurile, litigiile dintre importator și autoritățile vamale din țara importatoare se soluționează în conformitate cu legislația țării respective.

               Articolul 3
               Modificarea protocolului
               Subcomitetul vamal poate decide cu privire la modificarea dispozițiilor prezentului protocol.

               Articolul 4
               Retragerea din convenție

                  (1)   Dacă fie Uniunea Europeană, fie Ucraina notifică în scris depozitarului convenției intenția de a se retrage din convenție în conformitate cu articolul 9 din aceasta, Uniunea Europeană și Ucraina încep imediat negocierile cu privire la regulile de origine în scopul punerii în aplicare a prezentului acord.

                  (2)   Până la intrarea în vigoare a noilor reguli de origine negociate, prezentului acord i se aplică în continuare regulile de origine cuprinse în apendicele I și, după caz, dispozițiile relevante prevăzute în apendicele II la convenție, aplicabile la data retragerii. Cu toate acestea, începând din momentul retragerii, regulile de origine cuprinse în apendicele I și, dacă este cazul, dispozițiile relevante prevăzute în apendicele II la convenție se interpretează astfel încât să permită cumulul bilateral doar între Uniunea Europeană și Ucraina.

               Articolul 5
               Dispoziții tranzitorii – cumulul
               În pofida articolului 16 alineatul (5) și a articolului 21 alineatul (3) din apendicele I la convenție, în cazul în care cumulul implică numai statele AELS, Insulele Feroe, Uniunea Europeană, Turcia, participanții la procesul de stabilizare și de asociere, Republica Moldova, Georgia și Ucraina, dovada originii poate fi constituită de un certificat de circulație a mărfurilor EUR.1 sau de o declarație de origine.

               (1)  JO L 54, 26.2.2013, p. 4.


title: Decizia (UE) 2018/1509 a Consiliului din 2 octombrie 2018 de numire a unui membru, propus de Republica Federală Germania, în cadrul Comitetului Regiunilor

text:
                  11.10.2018

                  RO

                  Jurnalul Oficial al Uniunii Europene

                  L 255/14

         DECIZIA (UE) 2018/1509 A CONSILIULUI
         din 2 octombrie 2018
         de numire a unui membru, propus de Republica Federală Germania, în cadrul Comitetului Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere propunerea guvernului german,
         întrucât:

                     (1)

                     La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

                     (2)

                     Un loc de membru în cadrul Comitetului Regiunilor a devenit vacant ca urmare a încheierii mandatului domnului Wolfgang SCHMIDT,

               ADOPTĂ PREZENTA DECIZIE:

            Articolul 1
            Este numită în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

                        —

                        doamna Annette TABBARA, Staatsrätin, Bevollmächtigte der Freien und Hansestadt Hamburg beim Bund, der Europäischen Union und für auswärtige Angelegenheiten.

            Articolul 2
            Prezenta decizie intră în vigoare la data adoptării.

            Adoptată la Luxemburg, 2 octombrie 2018.

                  Pentru Consiliu

                  Președintele

               H. LÖGER

            (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

            (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

            (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (UE) 2018/1560 a Consiliului din 15 octombrie 2018 privind poziția care urmează să fie adoptată, în numele Uniunii Europene, în cadrul Comitetului APE instituit prin Acordul de parteneriat economic preliminar dintre Côte d'Ivoire, pe de o parte, și Comunitatea Europeană și statele sale membre, pe de altă parte, în ceea ce privește adoptarea unei decizii a Comitetului APE cu privire la aderarea Republicii Croația la Uniunea Europeană

text:
                  18.10.2018

                  RO

                  Jurnalul Oficial al Uniunii Europene

                  L 261/19

         DECIZIA (UE) 2018/1560 A CONSILIULUI
         din 15 octombrie 2018
         privind poziția care urmează să fie adoptată, în numele Uniunii Europene, în cadrul Comitetului APE instituit prin Acordul de parteneriat economic preliminar dintre Côte d'Ivoire, pe de o parte, și Comunitatea Europeană și statele sale membre, pe de altă parte, în ceea ce privește adoptarea unei decizii a Comitetului APE cu privire la aderarea Republicii Croația la Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene (TFUE), în special articolul 207 și articolul 218 alineatul (9),
         având în vedere Acordul de parteneriat economic preliminar dintre Côte d'Ivoire, pe de o parte, și Comunitatea Europeană și statele sale membre, pe de altă parte (denumit în continuare „acordul”) (1),
         având în vedere propunerea Comisiei Europene,
         întrucât:

                     (1)

                     Acordul a fost semnat în numele Uniunii la 26 noiembrie 2008 în temeiul Deciziei 2009/156/CE (2) și se aplică cu titlu provizoriu din data de 3 septembrie 2016.

                     (2)

                     Tratatul privind aderarea Republicii Croația la Uniune a fost semnat la 9 decembrie 2011 și a intrat în vigoare la 1 iulie 2013.

                     (3)

                     Republica Croația a aderat la acord la 8 noiembrie 2017 prin depunerea actului de aderare.

                     (4)

                     În temeiul articolului 77 din acord, Comitetul APE poate hotărî cu privire la orice măsuri de modificare care ar putea fi necesare în urma aderării unor noi state membre la Uniune.

                     (5)

                     Este necesar să se stabilească poziția care urmează să fie adoptată, în numele Uniunii, cu privire la adoptarea unei decizii a Comitetului APE, în cadrul reuniunii sale anuale, privind modificările acordului care sunt necesare ca urmare a aderării Republicii Croația la Uniune,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii Europene în cadrul Comitetului APE instituit prin Acordul de parteneriat economic preliminar dintre Côte d'Ivoire, pe de o parte, și Comunitatea Europeană și statele sale membre, pe de altă parte, în ceea ce privește adoptarea unei decizii a Comitetului APE la reuniunea sa anuală privind aderarea Republicii Croația la Uniune, se bazează pe proiectul de decizie atașat la prezenta decizie.

            Articolul 2
            După adoptare, decizia Comitetului APE se publică în Jurnalul Oficial al Uniunii Europene.

            Adoptată la Luxemburg, 15 octombrie 2018.

                  Pentru Consiliu

                  Președintele

               F. MOGHERINI

            (1)  JO L 59, 3.3.2009, p. 3.

            (2)  Decizia 2009/156/CE a Consiliului din 21 noiembrie 2008 privind semnarea și aplicarea cu titlu provizoriu a Acordului de parteneriat economic preliminar între Côte d'Ivoire, pe de o parte, și Comunitatea Europeană și statele sale membre, pe de altă parte (JO L 59, 3.3.2009, p. 1).

            PROIECT
            DECIZIA NR. … /2018 A COMITETULUI APE
            instituit prin Acordul de parteneriat economic preliminar dintre Côte d'Ivoire, pe de o parte, și Comunitatea Europeană și statele sale membre, pe de altă parte
            din …
            privind aderarea Republicii Croația la Uniunea Europeană
            COMITETUL APE,
            având în vedere Acordul de parteneriat economic preliminar dintre Côte d'Ivoire, pe de o parte, și Comunitatea Europeană și statele sale membre, pe de altă parte (denumit în continuare „acordul”), semnat la Abidjan la 26 noiembrie 2008 și aplicat cu titlu provizoriu începând cu data de 3 septembrie 2016, în special articolele 76, 77 și 81,
            având în vedere Tratatul privind aderarea Republicii Croația la Uniunea Europeană (denumită în continuare „Uniunea”) și Actul de aderare la acord depus de către Republica Croația la 8 noiembrie 2017,
            întrucât:

                        (1)

                        Acordul se aplică, pe de o parte, teritoriilor în care se aplică Tratatul privind funcționarea Uniunii Europene și în condițiile prevăzute în respectivul tratat și, pe de altă parte, teritoriului Côte d'Ivoire.

                        (2)

                        În temeiul articolului 77 alineatul (3) din acord, Comitetul APE poate hotărî cu privire la orice măsuri de modificare care ar putea fi necesare în urma aderării unor noi state membre la Uniune,

                  ADOPTĂ PREZENTA DECIZIE:

               Articolul 1
               Republica Croația, ca parte la acord, adoptă și ia act de textele acordului, precum și de anexele, protocoalele și declarațiile anexate acestuia, în același mod ca și celelalte state membre ale Uniunii.

               Articolul 2
               Articolul 81 din acord se înlocuiește cu următorul text:

                     „Articolul 81
                     Texte autentice
                     Prezentul acord se întocmește în două exemplare în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind egal autentic.”

               Articolul 3
               Uniunea comunică Côte d'Ivoire versiunea în limba croată a acordului.

               Articolul 4

                  (1)   Dispozițiile acordului se aplică mărfurilor exportate fie din Côte d'Ivoire către Republica Croația, fie din Republica Croația către Côte d'Ivoire, care respectă regulile de origine în vigoare pe teritoriul părților la acord și care, la data de 3 septembrie 2016, fie se aflau în tranzit, fie erau depozitate temporar într-un antrepozit vamal sau într-o zonă liberă din Côte d'Ivoire sau din Republica Croația.

                  (2)   Tratamentul preferențial se acordă în cazurile menționate la alineatul (1), cu condiția ca o dovadă de origine eliberată retroactiv de autoritățile vamale ale țării exportatoare să fie transmisă către autoritățile vamale ale țării importatoare, în termen de patru luni de la data intrării în vigoare a prezentei decizii.

               Articolul 5
               Côte d'Ivoire se angajează să nu prezinte revendicări, solicitări sau sesizări, și nici să nu modifice și să nu retragă vreo concesie acordată în temeiul articolelor XXIV.6 și XXVIII din Acordul General pentru Tarife și Comerț (GATT) 1994 sau al articolului XXI din Acordul General privind Comerțul cu Servicii (GATS) în legătură cu aderarea Republicii Croația la Uniune.

               Articolul 6
               Prezenta decizie intră în vigoare de la data semnării sale.
               Cu toate acestea, articolele 3 și 4 se aplică de la 3 septembrie 2016.

               Adoptată la …,

                     Pentru Côte d'Ivoire

                     Pentru Uniunea Europeană


title: Decizia (UE) 2018/1636 a Autorității Europene pentru Valori Mobiliare și Piețe din 23 octombrie 2018 de reînnoire și de modificare a restricționării temporare din Decizia (UE) 2018/796 privind comercializarea, distribuția sau vânzarea de contracte pentru diferență clienților de retail

text:
                  31.10.2018

                  RO

                  Jurnalul Oficial al Uniunii Europene

                  L 272/62

         DECIZIA (UE) 2018/1636 A AUTORITĂȚII EUROPENE PENTRU VALORI MOBILIARE ȘI PIEȚE
         din 23 octombrie 2018
         de reînnoire și de modificare a restricționării temporare din Decizia (UE) 2018/796 privind comercializarea, distribuția sau vânzarea de contracte pentru diferență clienților de retail
         CONSILIUL SUPRAVEGHETORILOR AUTORITĂȚII EUROPENE PENTRU VALORI MOBILIARE ȘI PIEȚE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (1), în special articolul 9 alineatul (5), articolul 43 alineatul (2) și articolul 44 alineatul (1),
         având în vedere Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (2), în special articolul 40,
         având în vedere Regulamentul delegat (UE) 2017/567 al Comisiei din 18 mai 2016 de completare a Regulamentului (UE) nr. 600/2014 al Parlamentului European și al Consiliului în ceea ce privește definițiile, transparența, comprimarea portofoliilor și măsurile de supraveghere privind intervenția asupra produselor și pozițiile (3), în special articolul 19,

                     (1)

                     Prin Decizia (UE) 2018/796 (4), Autoritatea Europeană pentru Valori Mobiliare și Piețe (ESMA) a restricționat comercializarea, distribuția sau vânzarea de contracte pentru diferență (CFD-uri) clienților de retail începând cu data de 1 august 2018 pentru o perioadă de trei luni.

                     (2)

                     În conformitate cu articolul 40 alineatul (6) din Regulamentul (UE) nr. 600/2014, ESMA trebuie să revizuiască o măsură de intervenție temporară asupra produselor la intervale corespunzătoare și cel puțin o dată la trei luni.

                     (3)

                     Revizuirea de către ESMA a restricționării CFD-urilor se bazează, printre altele, pe (5) (ANC-uri) referitor la aplicarea în practică și la impactul măsurii de intervenție asupra produselor, precum și pe informații suplimentare furnizate de ANC-uri și de părțile interesate.

                     (4)

                     ANC-urile au detectat numai exemple limitate de neconformare cu măsura ESMA de intervenție temporară asupra produselor, fapt datorat în primul rând avertizărilor de risc.

                     (5)

                     ANC-urile au raportat o scădere generală a numărului de conturi CFD ai clienților de retail, a volumului de tranzacții și a capitalul propriu total pentru clienții de retail în luna august 2018 față de luna august 2017. Partea de conturi profitabile ale clienților de retail a scăzut puțin, fapt datorat, se pare, în primul rând creșterii prețurilor criptomonedelor, care au crescut puternic în august 2017 (6). Comparația între rezultatele clienților în timp este afectată de măsurile de intervenție asupra produselor, dar și de condițiile pieței, de exemplu. În august 2017, condițiile pieței erau în creștere față de august 2018. În plus, populația clienților de retail s-a schimbat (7). În sfârșit, ANC-urile au raportat o scădere a numărului de închideri automate și de cazuri de conturi care au înregistrat active nete negative (8).

                     (6)

                     ANC-urile au mai raportat și o ușoară creștere a numărului de clienți tratați la cerere drept clienți profesioniști în cursul lunii august 2018, față de luna august 2017. ESMA este conștientă că anumiți furnizori de CFD-uri fac publicitate în rândul clienților de retail pentru posibilitatea de a deveni clienți profesioniști la cerere. Un client de retail poate însă solicita să fie tratat ca client profesionist, mai precis, dacă depune o cerere în scris conformă cu cerințele legislației în vigoare. Furnizorii trebuie să se asigure că respectă întotdeauna aceste condiții (9). ESMA este de asemenea conștientă că anumite firme din țări terțe abordează activ clienții din Uniune sau că unii furnizori de CFD-uri din Uniune fac reclamă pentru posibilitatea clienților de retail de a-și muta conturile la o entitate intragrup dintr-o țară terță. Însă, dacă nu sunt autorizate sau înregistrate în Uniune, firmele din țări terțe nu pot furniza servicii clienților stabiliți sau situați în Uniune decât la inițiativa exclusivă a acestora. În sfârșit, ESMA este conștientă de faptul că există firme care au început să furnizeze alte produse de investiții speculative. ESMA va continua să monitorizeze oferta acestor alte produse pentru a stabili dacă se impun alte măsuri la nivelul Uniunii.

                     (7)

                     În perioada de revizuire, ESMA nu a obținut dovezi care să-i contrazică constatarea generală referitoare la o preocupare semnificativă în legătură cu protecția investitorilor identificată în Decizia (UE) 2018/796. Prin urmare, ESMA a concluzionat că preocuparea semnificativă în legătură cu protecția investitorilor identificată în Decizia (UE) 2018/796 ar continua să existe, dacă nu se reînnoiește decizia sa de a restricționa comercializarea, distribuția sau vânzarea de CFD-uri clienților de retail.

                     (8)

                     De la adoptarea deciziei respective, cerințele de reglementare existente aplicabile în temeiul dreptului Uniunii nu s-au schimbat și nu contracarează nici în prezent amenințarea identificată de ESMA. Mai mult, ANC-urile nu au luat măsuri pentru contracararea amenințării sau acțiunile întreprinse nu contracarează în mod corespunzător amenințarea. În special, de la adoptarea deciziei, niciuna dintre ANC-uri nu a adoptat propria măsură națională de intervenție asupra produselor în temeiul articolului 42 din Regulamentul (UE) nr. 600/2014 (10).

                     (9)

                     Reînnoirea restricției stabilite în Decizia (UE) 2018/796 a ESMA nu are un efect negativ asupra eficienței piețelor financiare sau asupra investitorilor care să fie disproporționat în raport cu beneficiile acțiunii și nu creează un risc de arbitraj de reglementare din aceleași motive prevăzute în decizie..

                     (10)

                     Dacă restricția temporară nu este reînnoită, ESMA consideră că probabil CFD-urile vor fi oferite din nou clienților de retail fără măsuri adecvate de protecție suficientă împotriva riscurilor legate de aceste produse care au dus la prejudicierea consumatorilor, identificată în Decizia (UE) 2018/796.

                     (11)

                     Din aceste motive și ținând seama de motivele prevăzute în Decizia (UE) 2018/796, ESMA a hotărât să reînnoiască restricția pentru o perioadă suplimentară de trei luni, pentru a aborda preocuparea semnificativă în legătură cu protecția investitorilor.

                     (12)

                     La reînnoirea restricției, ESMA a luat în considerare toate informațiile noi relevante apărute în perioada de revizuire. În această privință, potrivit informațiilor obținute de ESMA, în anumite cazuri, furnizorii de CFD au dificultăți tehnice la folosirea avertizării de risc abreviate, din cauza limitei de caractere impuse de furnizorii terți pentru comunicări altele decât pe suport durabil sau pe o pagină web. Ca urmare, în această reînnoire trebuie introdusă o avertizare de risc cu număr redus de caractere.

                     (13)

                     Avertizarea de risc cu număr redus de caractere nu este destinată să înlocuiască avertizarea de risc abreviată. Noua avertizare este destinată unei utilizări numai în cazurile în care terța parte pe care se bazează furnizorul de CFD-uri pentru a comercializa produsul impune o limită de caractere care nu este compatibilă cu numărul de caractere pe care le conțin avertizările de risc.

                     (14)

                     Avertizarea de risc cu număr redus de caractere informează clienții de retail care este procentul de conturi ale clienților de retail care tranzacționează CFD-uri care pierd bani. Pentru a atrage însă atenția clienților asupra riscului pe care îl iau eventual când investesc în CFD-uri, această reînnoire impune ca toate comunicările care conțin avertizarea de risc cu număr redus de caractere să conțină și un link direct către pagina web a furnizorului de CFD, unde se vede avertizarea obligatorie pentru suporturi durabile sau pagini web.

                     (15)

                     Întrucât măsurile propuse se pot referi, într-o măsură limitată, la instrumente financiare derivate pe mărfuri agricole, ESMA a consultat organismele publice competente în supravegherea, administrarea și reglementarea piețelor agricole fizice în temeiul Regulamentului (CE) nr. 1234/2007 al Consiliului (11). Niciunul din aceste organisme nu a ridicat obiecții legate de propunerea de reînnoire a măsurilor.

                     (16)

                     ESMA a comunicat ANC-urilor propunerea de decizie de reînnoire,

               ADOPTĂ PREZENTA DECIZIE:

            Articolul 1
            Definiții
            În sensul prezentei directive:

                        (a)

                        „contract pentru diferență” sau „CFD” înseamnă un instrument financiar derivat, altul decât o opțiune, un contract futures, un swap sau un contract forward pe rata dobânzii al cărui scop este de a oferi titularului o expunere lungă sau scurtă la fluctuațiile prețului, ale nivelului sau ale valorii unui activ suport, indiferent dacă acesta este tranzacționat într-un loc de tranzacționare și care trebuie decontat în numerar sau poate fi decontat în numerar la alegerea uneia dintre părți, din alt motiv decât neîndeplinirea obligațiilor de plată sau al altui tip de eveniment de reziliere;

                        (b)

                        „beneficiu nemonetar exclus” înseamnă orice beneficiu nemonetar, altul decât, în măsura în care se referă la CFD-uri, instrumentele de informare și de cercetare;

                        (c)

                        „marjă inițială” înseamnă orice plată în scopul intrării într-un CFD, excluzând comisionul, taxele de tranzacție și orice alte costuri aferente;

                        (d)

                        „protecție a marjei inițiale” înseamnă marja inițială stabilită în anexa I;

                        (e)

                        „protecție de închidere la marjă” înseamnă închiderea unuia sau mai multor CFD-uri deschise ale unui client de retail în condițiile cele mai favorabile pentru client în conformitate cu articolele 24 și 27 din Directiva 2014/65/UE atunci când suma fondurilor din contul de tranzacționare de CFD-uri și profiturile nete nerealizate ale tuturor CFD-urilor deschise conectate la contul respectiv scad la mai puțin de jumătate din valoarea totală a protecției marjei inițiale pentru toate respectivele CFD-uri deschise;

                        (f)

                        „protecție împotriva soldului negativ” înseamnă limita unui pasiv agregat al unui client de retail pentru toate CFD-urile conectate la un cont de tranzacționare de CFD-uri cu un furnizor de CFD-uri la fondurile din respectivul cont de tranzacționare de CFD-uri.

            Articolul 2
            Restricție temporară a CFD-urilor în ceea ce privește clienții de retail
            Comercializarea, distribuția sau vânzarea către clienți de retail a CFD-urilor este restricționată la situațiile în care sunt îndeplinite cel puțin toate condițiile următoare:

                        (a)

                        furnizorul de CFD-uri solicită clientului de retail să plătească protecția marjei inițiale;

                        (b)

                        Furnizorul de CFD-uri asigură clientului de retail protecția de închidere la marjă;

                        (c)

                        Furnizorul de CFD-uri asigură clientului de retail protecția împotriva soldului negativ;

                        (d)

                        furnizorul de CFD-uri nu furnizează clientului de retail direct sau indirect o plată sau un beneficiu monetar sau nemonetar exclus în legătură cu respectiva comercializare, distribuție sau vânzare a unui CFD, altul decât profiturile realizate cu privire la orice CFD furnizat; și

                        (e)

                        furnizorul de CFD nu transmite direct sau indirect o comunicare clientului de retail sau nu publică informații accesibile acestuia cu privire la comercializarea, distribuția sau vânzarea unui CFD, cu excepția cazului în care acesta include avertismentul privind riscurile specificat și respectă condițiile din anexa II.

            Articolul 3
            Interzicerea participării la activități de eludare
            Se interzice participarea, cu bună știință și în mod intenționat, la activități care au ca obiect sau efect eludarea cerințelor de la articolul 2, inclusiv prin acționarea ca înlocuitor pentru furnizorul de CFD-uri.

            Articolul 4
            Intrarea în vigoare și aplicarea
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Prezenta decizie se aplică de la 1 noiembrie 2018 pentru o perioadă de trei luni.

            Adoptată la Paris, 23 octombrie 2018.

                  Pentru Consiliul supraveghetorilor

               Steven MAIJOOR

                  Președinte

            (1)  JO L 331, 15.12.2010, p. 84.

            (2)  JO L 173, 12.6.2014, p. 84.

            (3)  JO L 87, 31.3.2017, p. 90.

            (4)  Decizia (UE) 2018/796 a Autorității Europene pentru Valori Mobiliare și Piețe din 22 mai 2018 pentru restricționarea temporară a comercializării, distribuției sau vânzării de contracte pentru diferență în Uniune în conformitate cu articolul 40 din Regulamentul (UE) nr. 600/2014 al Parlamentului European și al Consiliului (JO L 136, 1.6.2018, p. 50).

            (5)  Au răspuns 23 de ANC-uri: Financial Services and Markets Authority (BE – FSMA), Czech National Bank (CZ – CNB), Finanstilsynet (DK-Finanstilsynet), Bundesanstalt für Finanzdienstleistungsaufsicht (DE – BaFin), Central Bank of Ireland (IE – CBI), Ελληνική Επιτροπή Κεφαλαιαγοράς (EL-HCMC), Comisión Nacional del Mercado de Valores (ES – CNMV), Autorité des Marchés Financiers (FR – AMF), Commissione Nazionale per le Società e la Borsa (IT – Consob), Cyprus Securities and Exchange Commission (CY-CySEC), Finanšu un kapitāla tirgus komisija (LV - FKTK), Commission de Surveillance du Secteur Financier (LU – CSSF), Magyar Nemzeti Bank (HU – MNB), Malta Financial Services Authority (MT – MFSA), Autoriteit Financiële Markten (NL-AFM), Financial Market Authority (AT – FMA), Komisja Nadzoru Finansowego (PL - KNF), Comissăo do Mercado de Valores Mobiliários (PT – CMVM), Autoritatea de Supraveghere Financiară (RO – FSA), Agencija za trg vrednostnih papirjev (SI - ATVP), Finnish Financial Supervisory Authority (FI – FSA), Financial Conduct Authority (UK- FCA), Fjármálaeftirlitið (IS - FME).

            (6)  De exemplu, pentru bitcoin, schimbarea prețului în procente de la 31 iulie 2017 la 31 august 2017 a fost de + 65,8 % față de – 9,3 % în aceeași perioadă în 2018 (disponibil la Coindesk.com – https://www.coindesk.com/).

            (7)  Și din cauza reclasificării la cerere a clienților de retail în clienți profesioniști sau a clienților activi de retail care și-au mutat eventual contul la furnizori din țări terțe.

            (8)  În august 2018 era în vigoare protecția împotriva soldului negativ. Discontinuitățile pieței pot duce însă la închiderea inițială a contului unui client la un preț care creează capital propriu negativ, iar contul să fie apoi recreditat de furnizor până la capital propriu zero pentru a îndeplini condiția de protecție împotriva soldului negativ. Acesta a fost și cazul furnizorilor care au oferit protecție împotriva soldului negativ în august 2017.

            (9)  Anexa II, secțiunea II din Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349). A se vedea și secțiunea 11 din setul de Întrebări și răspunsuri ESMA pe teme legate de protecția investitorilor și intermediari conform MiFID II și MiFIR (ESMA35-43-349), în care ESMA a identificat forme de practici pe care firmele de investiții nu ar trebui să le folosească la aplicarea obligațiilor legale cu privire la clasificarea clienților ca profesioniști, la cerere. Secțiunea 11 a fost actualizată ultima dată la 25 mai 2018.

            (10)  La 4 iunie 2018, o autoritate competentă dintr-un stat SEE-AELS, NO-Finanstilsynet, a adoptat măsuri naționale de intervenție asupra produselor care au aceiași termeni și aceleași date de aplicare ca cele ale măsurilor ESMA.

            (11)  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (JO L 299, 16.11.2007, p. 1).

            ANEXA I

               PROCENTELE MARJEI INIȚIALE ÎN FUNCȚIE DE TIPUL ACTIVULUI SUPORT

                        (a)

                        3,33 % din valoarea noțională a CFD-ului atunci când perechea valutară a activului suport este compusă din oricare două dintre următoarele monede: dolarul american, euro, yenul japonez, lira sterlină, dolarul canadian sau francul elvețian;

                        (b)

                        5 % din valoarea noțională a CFD-ului atunci când indicele, perechea valutară sau marfa activului suport este:

                                    (i)

                                    oricare dintre următorii indici ai titlurilor de capital: Financial Times Stock Exchange 100 (FTSE 100); Cotation Assistée en Continu 40 (CAC 40); Deutsche Bourse AG German Stock Index 30 (DAX30); Dow Jones Industrial Average (DJIA); Standard & Poors 500 (S&P 500); NASDAQ Composite Index (NASDAQ), NASDAQ 100 Index (NASDAQ 100); Nikkei Index (Nikkei 225); Standard & Poors/Australian Securities Exchange 200 (ASX 200); EURO STOXX 50 Index (EURO STOXX 50);

                                    (ii)

                                    o pereche valutară compusă din cel puțin o monedă care nu este menționată la litera (a) de mai sus; sau

                                    (iii)

                                    aur:

                        (c)

                        10 % din valoarea noțională a CFD-ului atunci când indicele de marfă sau al titlurilor de capitalului al activului suport este un indice de marfă sau orice indice al titlurilor de capital, alții decât cei enumerați la litera (b) de mai sus;

                        (d)

                        50 % din valoarea noțională a CFD-ului atunci când activul suport este o criptomonedă; sau

                        (e)

                        20 % din valoarea noțională a CFD-ului atunci când activul suport este:

                                    (i)

                                    o acțiune; sau

                                    (ii)

                                    nu este enumerat în prezenta anexă.

            ANEXA II

               AVERTISMENTELE PRIVIND RISCURILE

            SECȚIUNEA A

               Condițiile avertismentelor privind riscurile

                        1.

                        Avertismentul privind riscurile are un aspect care să îi asigure o importanță deosebită, are o dimensiune a fontului cel puțin egală cu dimensiunea predominantă a fontului și este redactat în aceeași limbă ca cea utilizată în comunicare sau în informațiile publicate.

                        2.

                        În cazul în care comunicarea sau informațiile publicate se află pe un suport durabil sau pe o pagină web, avertismentul privind riscurile este în formatul specificat în secțiunea B.

                        3.

                        În cazul în care comunicarea sau informațiile publicate se află pe alt suport decât suport durabil sau pagină web, avertizarea de risc va fi în formatul specificat în secțiunea C.

                        4.

                        Prin derogare de la punctele 2 și 3, dacă numărul de caractere pe care le conține avertizarea de risc în formatul specificat la secțiunea B sau C depășește limita de caractere permise în dispozițiile standard ale unui furnizor terț, avertizarea de risc poate apărea în formatul specificat la secțiunea D.

                        5.

                        Dacă se folosește avertizarea de risc în formatul specificat la secțiunea D, comunicarea sau informațiile publicate trebuie să conțină și un link direct către pagina web a furnizorului CFD, unde apare avertizarea de risc în formatul specificat la secțiunea B.

                        6.

                        Avertismentul privind riscurile include un procent actualizat al pierderilor specifice furnizorului, bazat pe calculul procentului de conturi de tranzacționare de CFD-uri furnizate clienților de retail de către furnizorul de CFD-uri care a pierdut bani. Calculul se efectuează o dată la trei luni și acoperă perioada de 12 luni care precedă data la care este efectuată („perioada de calcul pe 12 luni”). În sensul calculului:

                                    (a)

                                    se consideră că un cont de tranzacționare de CFD-uri al unui client de retail individual a pierdut bani dacă suma tuturor profiturilor nete realizate și nerealizate privind CFD-urile conectate la contul de tranzacționare de CFD-uri în perioada de calcul de 12 luni este negativă;

                                    (b)

                                    orice costuri legate de CFD-urile conectate la contul de tranzacționare de CFD vor fi incluse în calcul, inclusiv toate cheltuielile, taxele și comisioanele;

                                    (c)

                                    următoarele elemente sunt excluse din calcul:

                                                (i)

                                                orice cont de tranzacționare de CFD-uri care nu a avut un CFD deschis în legătură cu acesta în perioada de calcul;

                                                (ii)

                                                orice profit sau pierdere din alte produse decât CFD-urile conectate la contul de tranzacționare de CFD-uri;

                                                (iii)

                                                orice depozit sau retragere de fonduri din contul de tranzacționare de CFD-uri;

                        7.

                        Prin derogare de la punctele 2-6, dacă în ultima perioadă de calcul de 12 luni, un furnizor de CFD-uri nu a furnizat un CFD deschis, conectat la un cont de tranzacționare de CFD-uri al unui client de retail, respectivul furnizor de CFD-uri utilizează avertizarea standard de risc menționată la secțiunile E-G, după caz.

                  SECȚIUNEA B

               Avertismentul privind riscurile specifice furnizorului pe un suport durabil și o pagină web

                        CFD-urile sunt instrumente complexe și au un risc ridicat de a pierde rapid bani din cauza efectului de levier.

                           [a se introduce procentul pentru fiecare furnizor] % din conturile investitorilor de retail pierd bani atunci când tranzacționează CFD-uri cu acest furnizor.

                        Ar trebui să luați în considerare dacă înțelegeți modul în care funcționează CFD-urile și dacă vă puteți permite să vă asumați riscul ridicat de a vă pierde banii.

                  SECȚIUNEA C

               Avertisment sintetizat privind riscurile specifice furnizorului

                           [a se introduce procentul pentru fiecare furnizor] % din conturile investitorilor de retail pierd bani atunci când tranzacționează CFD-uri cu acest furnizor.

                        Ar trebui să luați în considerare dacă vă puteți permite să vă asumați riscul ridicat de a vă pierde banii.

                  SECȚIUNEA D

               Avertizarea de risc cu caractere reduse specifică furnizorului

               [introduceți procentul pe furnizor] % din conturile CFD de retail pierd bani.

            SECȚIUNEA E

               Avertismentul standard privind riscurile pe un suport durabil și o pagină web

                        CFD-urile sunt instrumente complexe și au un risc ridicat de a pierde rapid bani din cauza efectului de levier.

                           Între 74-89 % din conturile investitorilor de retail pierd bani atunci când tranzacționează CFD-uri.

                        Ar trebui să luați în considerare dacă înțelegeți modul în care funcționează CFD-urile și dacă vă puteți permite să vă asumați riscul ridicat de a vă pierde banii.

                  SECȚIUNEA F

               Avertisment standard sintetizat privind riscurile

                           Între 74-89 % din conturile investitorilor de retail pierd bani atunci când tranzacționează CFD-uri.

                        Ar trebui să luați în considerare dacă vă puteți permite să vă asumați riscul ridicat de a vă pierde banii.

                  SECȚIUNEA G

               Avertizarea de risc cu caractere reduse standard

               74-89 % din conturile CFD de retail pierd bani.


title: Decizia (UE) 2018/1651 a Consiliului din 31 octombrie 2018 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv cea de a treia tranșă pentru exercițiul 2018

text:
                  6.11.2018

                  RO

                  Jurnalul Oficial al Uniunii Europene

                  L 275/14

         DECIZIA (UE) 2018/1651 A CONSILIULUI
         din 31 octombrie 2018
         privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv cea de a treia tranșă pentru exercițiul 2018
         CONSILIUL UNIUNII EUROPENE,
         având în vedere Tratatul privind Uniunea Europeană și Tratatul privind funcționarea Uniunii Europene,
         având în vedere Acordul intern dintre reprezentanții guvernelor statelor membre ale Uniunii Europene, reuniți în cadrul Consiliului, privind finanțarea ajutoarelor Uniunii Europene în baza cadrului financiar multianual pentru perioada 2014-2020, în conformitate cu Acordul de parteneriat ACP-UE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul privind funcționarea Uniunii Europene (1), în special articolul 7 alineatul (2),
         având în vedere Regulamentul (UE) 2015/323 al Consiliului din 2 martie 2015 privind regulamentul financiar aplicabil celui de al 11-lea Fond european de dezvoltare („Regulamentul financiar aplicabil celui de al 11-lea FED”) (2), în special articolul 21 alineatul (5),
         având în vedere propunerea Comisiei Europene,
         întrucât:

                     (1)

                     În conformitate cu procedura stabilită la articolul 21 alineatul (5) din Regulamentul financiar aplicabil celui de al 11-lea FED, Comisia trebuie să prezinte, până la 10 octombrie 2018, o propunere care precizează: (a) valoarea celei de a treia tranșe a contribuției pentru exercițiul 2018; și (b) o valoare anuală revizuită a contribuției pentru exercițiul 2018, în cazurile în care respectiva valoare anuală nu corespunde nevoilor reale.

                     (2)

                     În conformitate cu articolul 52 din Regulamentul financiar aplicabil celui de al 11-lea FED, Banca Europeană de Investiții (BEI) a transmis Comisiei estimările sale actualizate cu privire la angajamentele și plățile din cadrul instrumentelor pe care le gestionează.

                     (3)

                     Articolul 22 alineatul (1) din Regulamentul financiar aplicabil celui de al 11-lea FED prevede că solicitările de contribuții utilizează mai întâi sumele stabilite pentru Fondurile europene de dezvoltare (FED-uri) anterioare. Prin urmare, ar trebui să se lanseze o solicitare de fonduri în cadrul celui de al 11-lea FED pentru Comisie.

                     (4)

                     La 9 iulie 2018, Consiliul a adoptat Decizia (UE) 2018/965 (3), prin care a stabilit valoarea anuală a contribuțiilor statelor membre la FED pentru exercițiul 2018 ca fiind de 4 250 000 000 EUR pentru Comisie și de 250 000 000 EUR pentru BEI,

               ADOPTĂ PREZENTA DECIZIE:

            Articolul 1
            Contribuțiile individuale la FED pe care statele membre trebuie să le plătească Comisiei și BEI în cadrul celei de a treia tranșe pentru exercițiul 2018 sunt prevăzute în tabelul din anexă.

            Articolul 2
            Prezenta decizie intră în vigoare la data adoptării.

            Adoptată la Bruxelles, 31 octombrie 2018.

                  Pentru Consiliu

                  Președintele

               J. BOGNER-STRAUSS

            (1)  JO L 210, 6.8.2013, p. 1.

            (2)  JO L 58, 3.3.2015, p. 17.

            (3)  Decizia (UE) 2018/965 a Consiliului din 6 iulie 2018 privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv a doua tranșă și o valoare anuală revizuită pentru 2018 (JO L 172, 9.7.2018, p. 4).

            ANEXĂ

                        STATE MEMBRE

                        Cheie Al 10-lea FED (%)

                        Cheie Al 11-lea FED (%)

                        A 3-a tranșă 2018 (EUR)

                        Total

                        Comisia

                        BEI

                        Al 11-lea FED

                        Al 10-lea FED

                        BELGIA

                        3,53

                        3,24927

                        29 243 430,00

                        0,00

                        29 243 430,00

                        BULGARIA

                        0,14

                        0,21853

                        1 966 770,00

                        0,00

                        1 966 770,00

                        REPUBLICA CEHĂ

                        0,51

                        0,79745

                        7 177 050,00

                        0,00

                        7 177 050,00

                        DANEMARCA

                        2,00

                        1,98045

                        17 824 050,00

                        0,00

                        17 824 050,00

                        GERMANIA

                        20,50

                        20,57980

                        185 218 200,00

                        0,00

                        185 218 200,00

                        ESTONIA

                        0,05

                        0,08635

                        777 150,00

                        0,00

                        777 150,00

                        IRLANDA

                        0,91

                        0,94006

                        8 460 540,00

                        0,00

                        8 460 540,00

                        GRECIA

                        1,47

                        1,50735

                        13 566 150,00

                        0,00

                        13 566 150,00

                        SPANIA

                        7,85

                        7,93248

                        71 392 320,00

                        0,00

                        71 392 320,00

                        FRANȚA

                        19,55

                        17,81269

                        160 314 210,00

                        0,00

                        160 314 210,00

                        CROAȚIA

                        0,00

                        0,22518

                        2 026 620,00

                        0,00

                        2 026 620,00

                        ITALIA

                        12,86

                        12,53009

                        112 770 810,00

                        0,00

                        112 770 810,00

                        CIPRU

                        0,09

                        0,11162

                        1 004 580,00

                        0,00

                        1 004 580,00

                        LETONIA

                        0,07

                        0,11612

                        1 045 080,00

                        0,00

                        1 045 080,00

                        LITUANIA

                        0,12

                        0,18077

                        1 626 930,00

                        0,00

                        1 626 930,00

                        LUXEMBURG

                        0,27

                        0,25509

                        2 295 810,00

                        0,00

                        2 295 810,00

                        UNGARIA

                        0,55

                        0,61456

                        5 531 040,00

                        0,00

                        5 531 040,00

                        MALTA

                        0,03

                        0,03801

                        342 090,00

                        0,00

                        342 090,00

                        ȚĂRILE DE JOS

                        4,85

                        4,77678

                        42 991 020,00

                        0,00

                        42 991 020,00

                        AUSTRIA

                        2,41

                        2,39757

                        21 578 130,00

                        0,00

                        21 578 130,00

                        POLONIA

                        1,30

                        2,00734

                        18 066 060,00

                        0,00

                        18 066 060,00

                        PORTUGALIA

                        1,15

                        1,19679

                        10 771 110,00

                        0,00

                        10 771 110,00

                        ROMÂNIA

                        0,37

                        0,71815

                        6 463 350,00

                        0,00

                        6 463 350,00

                        SLOVENIA

                        0,18

                        0,22452

                        2 020 680,00

                        0,00

                        2 020 680,00

                        SLOVACIA

                        0,21

                        0,37616

                        3 385 440,00

                        0,00

                        3 385 440,00

                        FINLANDA

                        1,47

                        1,50909

                        13 581 810,00

                        0,00

                        13 581 810,00

                        SUEDIA

                        2,74

                        2,93911

                        26 451 990,00

                        0,00

                        26 451 990,00

                        REGATUL UNIT

                        14,82

                        14,67862

                        132 107 580,00

                        0,00

                        132 107 580,00

                        TOTAL UE-28

                        100,00

                        100,00

                        900 000 000,00

                        0,00

                        900 000 000,00


Decizia Comisiei din 22/10/2018 de declarare a unei concentrări compatibilă cu piaţa comună (Cazul COMP/M.9060 - HP / Apogee Group Limited) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2018/1797 a Consiliului din 19 noiembrie 2018 de modificare și de actualizare a Deciziei (PESC) 2018/340 de stabilire a listei de proiecte care urmează să fie dezvoltate în cadrul PESCO

text:
                  21.11.2018

                  RO

                  Jurnalul Oficial al Uniunii Europene

                  L 294/18

         DECIZIA (PESC) 2018/1797 A CONSILIULUI
         din 19 noiembrie 2018
         de modificare și de actualizare a Deciziei (PESC) 2018/340 de stabilire a listei de proiecte care urmează să fie dezvoltate în cadrul PESCO
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 46 alineatul (6),
         având în vedere Decizia (PESC) 2017/2315 a Consiliului din 11 decembrie 2017 de stabilire a cooperării structurate permanente (PESCO) și de adoptare a listei statelor membre participante (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 11 decembrie 2017, Consiliul a adoptat Decizia (PESC) 2017/2315.

                     (2)

                     Articolul 4 alineatul (2) litera (e) din Decizia (PESC) 2017/2315 prevede obligația Consiliului de a stabili lista de proiecte care urmează să fie dezvoltate în cadrul cooperării structurate permanente (PESCO), reflectând atât sprijinul acordat dezvoltării capabilităților, cât și furnizarea de sprijin substanțial în limita mijloacelor și capabilităților pentru operațiile și misiunile politicii de securitate și apărare comune (PSAC).

                     (3)

                     La 6 martie 2018, Consiliul a adoptat Decizia (PESC) 2018/340 de stabilire a listei de proiecte care urmează să fie dezvoltate în cadrul PESCO (2).

                     (4)

                     La 6 martie 2018, Consiliul a adoptat Recomandarea privind o foaie de parcurs pentru implementarea PESCO (3) (denumită în continuare „recomandarea”).

                     (5)

                     La punctul 9 din recomandare se precizează că Consiliul ar trebui să actualizeze lista de proiecte PESCO până în noiembrie 2018 pentru a include următorul set de proiecte, în conformitate cu procedura prevăzută la articolul 5 din Decizia (PESC) 2017/2315, care stipulează, în mod deosebit, faptul că Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) poate formula o recomandare referitoare la identificarea și evaluarea proiectelor PESCO, pe baza evaluărilor furnizate de secretariatul PESCO, astfel încât Consiliul să adopte o decizie, în urma unui aviz militar al Comitetului militar al Uniunii Europene (CMUE).

                     (6)

                     La 25 iunie 2018, Consiliul a adoptat Decizia (PESC) 2018/909 de stabilire a unui set comun de norme de guvernanță pentru proiectele PESCO (4).

                     (7)

                     La 11 octombrie 2018, Înaltul Reprezentant a formulat o recomandare adresată Consiliului referitoare la identificarea și evaluarea propunerilor de proiecte în cadrul PESCO.

                     (8)

                     La 13 noiembrie 2018, Comitetul politic și de securitate a convenit asupra recomandărilor incluse în avizul militar al CMUE care vizează recomandarea Înaltului Reprezentant referitoare la identificarea și evaluarea propunerilor de proiecte în cadrul PESCO.

                     (9)

                     Prin urmare, Consiliul ar trebui să modifice și să actualizeze Decizia (PESC) 2018/340,

               ADOPTĂ PREZENTA DECIZIE:

            Articolul 1
            Decizia (PESC) 2018/340 se modifică după cum urmează:

                        1.

                        La articolul 1, se adaugă pe listă următoarele proiecte:

                                    „18.

                                    Instruire pentru operarea elicopterelor în condiții hot and high (la altitudini mari și la temperaturi ridicate)

                                    19.

                                    Școala Comună de Informații a UE

                                    20.

                                    Centre de testare și evaluare ale UE

                                    21.

                                    Sistem autonom terestru integrat (UGS)

                                    22.

                                    Sisteme ale UE de rachete de luptă terestre în afara razei vizuale

                                    23.

                                    Dispozitiv modular desfășurabil al capabilității de intervenție subacvatică (DIVEPACK)

                                    24.

                                    Sistemul european de aeronave pilotate de la distanță de altitudine medie și de mare anduranță – European MALE RPAS (Eurodrone)

                                    25.

                                    Elicoptere europene de atac TIGER Mark III

                                    26.

                                    Sisteme anti-aeronave fără pilot la bord (C-UAS)

                                    27.

                                    Platformă europeană aeriană care acționează în straturile superioare ale atmosferei (EHAAP) – capabilitate persistentă de informații, supraveghere și recunoaștere (ISR)

                                    28.

                                    Un post de comandă (CP) dislocabil pentru comanda și controlul (C2) tactice ale forțelor pentru operații speciale (SOF) pentru operațiuni comune de mică anvergură (SJO) – (SOCC) pentru SJO

                                    29.

                                    Capabilitate de război electronic și program de interoperabilitate pentru viitoarea cooperare în domeniul informațiilor, supravegherii și recunoașterii comune (JISR)

                                    30.

                                    Supravegherea pentru apărare chimică, biologică, radiologică și nucleară (CBRN) ca serviciu (CBRN SaaS)

                                    31.

                                    Partajarea bazelor (Co-basing)

                                    32.

                                    Element de coordonare a sprijinului geo-meteorologic și oceanografic (GeoMETOC) (GMSCE)

                                    33.

                                    Soluție a UE de radionavigație (EURAS)

                                    34.

                                    Rețea europeană de sensibilizare pentru supravegherea spațială militară (EU-SSA-N)”.

                        2.

                        Articolul 2 se înlocuiește cu următorul text:

                           „Articolul 2
                           Lista membrilor fiecărui proiect individual este cea care figurează în anexa I.”

                        3.

                        Se introduce următorul articol:

                           „Articolul 2a
                           Spre informare, lista actualizată consolidată cu membrii fiecărui proiect individual figurează în anexa II.”

                        4.

                        Anexa se modifică după cum urmează:

                                    (a)

                                    se renumerotează ca „anexa I”;

                                    (b)

                                    rubricile prevăzute la anexa I la prezenta decizie se adaugă la tabel.

                        5.

                        Textul care figurează în anexa II la prezenta decizie se adaugă ca anexa II.

            Articolul 2
            Prezenta decizie intră în vigoare la data adoptării.

            Adoptată la Bruxelles, 19 noiembrie 2018.

                  Pentru Consiliu

                  Președintele

               F. MOGHERINI

            (1)  JO L 331, 14.12.2017, p. 57.

            (2)  JO L 65, 8.3.2018, p. 24.

            (3)  JO C 88, 8.3.2018, p. 1.

            (4)  JO L 161, 26.6.2018, p. 37.

            ANEXA I

                           Proiect

                           Membrii proiectului

                                       „18.

                                       Instruire pentru operarea elicopterelor în condiții hot and high (la altitudini mari și la temperaturi ridicate)

                           Grecia, Italia, România

                                       19.

                                       Școala Comună de Informații a UE

                           Grecia, Cipru

                                       20.

                                       Centre de testare și evaluare ale UE

                           Franța, Suedia, Spania, Slovacia

                                       21.

                                       Sistem autonom terestru integrat (UGS)

                           Estonia, Belgia, Cehia, Spania, Franța, Letonia, Ungaria, Țările de Jos, Polonia, Finlanda

                                       22.

                                       Sisteme ale UE de rachete de luptă terestre în afara razei vizuale

                           Franța, Belgia, Cipru

                                       23.

                                       Dispozitiv modular desfășurabil al capabilității de intervenție subacvatică (DIVEPACK)

                           Bulgaria, Grecia, Franța

                                       24.

                                       Sistemul european de aeronave fără pilot uman la bord de altitudine medie, cu anduranță mare – European MALE RPAS (Eurodrone)

                           Germania, Cehia, Spania, Franța, Italia

                                       25.

                                       Elicoptere de atac europene TIGER Mark III

                           Franța, Germania, Spania

                                       26.

                                       Sisteme anti-aeronave fără pilot la bord (C-UAS)

                           Italia, Cehia

                                       27.

                                       Platformă europeană aeriană care acționează în straturile superioare ale atmosferei (EHAAP) – capabilitate persistentă de informații, supraveghere și recunoaștere (ISR)

                           Italia, Franța

                                       28.

                                       Un post de comandă (CP) dislocabil pentru comanda și controlul (C2) tactice ale forțelor pentru operații speciale (SOF) pentru operațiuni comune de mică anvergură (SJO) – (SOCC) pentru SJO

                           Grecia, Cipru

                                       29.

                                       Capabilitate de război electronic și program de interoperabilitate pentru viitoarea cooperare în domeniul informațiilor, supravegherii și recunoașterii comune (JISR)

                           Cehia, Germania

                                       30.

                                       Supravegherea pentru apărare chimică, biologică, radiologică și nucleară (CBRN) ca serviciu (CBRN SaaS)

                           Austria, Franța, Croația, Ungaria, Slovenia

                                       31.

                                       Partajarea bazelor (Co-basing)

                           Franța, Belgia, Cehia, Germania, Spania, Țările de Jos

                                       32.

                                       Element de coordonare a sprijinului geo-meteorologic și oceanografic (GeoMETOC) (GMSCE)

                           Germania, Grecia, Franța, România

                                       33.

                                       Soluție a UE de radionavigație (EURAS)

                           Franța, Belgia, Germania, Spania, Italia

                                       34.

                                       Rețea europeană de sensibilizare pentru supravegherea spațială militară (EU-SSA-N)

                           Italia, Franța”

            ANEXA II
            „

                     ANEXA II

                        LISTA ACTUALIZATĂ CONSOLIDATĂ CU MEMBRII FIECĂRUI PROIECT INDIVIDUAL

                                 Proiect

                                 Membrii proiectului

                                             1.

                                             Comandamentul medical european

                                 Germania, Cehia, Spania, Franța, Italia, Țările de Jos, România, Slovacia, Suedia

                                             2.

                                             Tehnologiile radio europene securizate definite prin software (ESSOR)

                                 Franța, Belgia, Germania, Spania, Italia, Țările de Jos, Polonia, Portugalia, Finlanda

                                             3.

                                             Rețeaua de centre logistice în Europa și de sprijin pentru operații

                                 Germania, Belgia, Bulgaria, Grecia, Spania, Franța, Croația, Italia, Cipru, Ungaria, Țările de Jos, Polonia, Slovenia, Slovacia

                                             4.

                                             Mobilitatea militară

                                 Țările de Jos, Belgia, Bulgaria, Cehia, Germania, Estonia, Grecia, Spania, Franța, Croația, Italia, Cipru, Letonia, Lituania, Luxemburg, Ungaria, Austria, Polonia, Portugalia, România, Slovenia, Slovacia, Finlanda, Suedia

                                             5.

                                             Centrul de competențe pentru misiunile de formare ale Uniunii Europene (EU TMCC)

                                 Germania, Belgia, Cehia, Irlanda, Spania, Franța, Italia, Luxemburg, Țările de Jos, Portugalia, Austria, România, Suedia

                                             6.

                                             Centrul european de certificare a instruirii pentru armatele europene

                                 Italia, Grecia

                                             7.

                                             Funcția operațională în materie de energie (EOF)

                                 Franța, Belgia, Spania, Italia

                                             8.

                                             Dispozitivul militar de desfășurare a capabilităților de ajutor în caz de dezastre

                                 Italia, Grecia, Spania, Croația, Austria

                                             9.

                                             Sistemele maritime (semi)autonome de măsuri antimine (MAS MCM)

                                 Belgia, Grecia, Letonia, Țările de Jos, Polonia, Portugalia, România

                                             10.

                                             Supravegherea și protecția portuară și maritimă (HARMSPRO)

                                 Italia, Grecia, Polonia, Portugalia

                                             11.

                                             Modernizarea supravegherii maritime

                                 Grecia, Bulgaria, Irlanda, Spania, Croația, Italia, Cipru

                                             12.

                                             Platforma pentru schimbul de informații privind răspunsul la amenințările și incidentele cibernetice

                                 Grecia, Spania, Italia, Cipru, Ungaria, Austria, Portugalia

                                             13.

                                             Echipele de răspuns rapid în domeniul cibernetic și asistența reciprocă în ceea ce privește securitatea cibernetică

                                 Lituania, Estonia, Spania, Franța, Croația, Țările de Jos, Polonia, România, Finlanda

                                             14.

                                             Sistemul de comandă și control strategice (C2) pentru misiunile și operațiile PSAC

                                 Spania, Franța, Germania, Italia, Portugalia

                                             15.

                                             Vehicul blindat de luptă pentru infanterie/vehicul amfibiu de atac/vehicul blindat ușor

                                 Italia, Grecia, Slovacia

                                             16.

                                             Sprijin de foc indirect (EuroArtillery)

                                 Slovacia, Italia

                                             17.

                                             Centrul de operații pentru răspuns în caz de criză EUFOR (EUFOR CROC)

                                 Germania, Spania, Franța, Italia, Cipru

                                             18.

                                             Instruire pentru operarea elicopterelor în condiții hot and high (la altitudini mari și la temperaturi ridicate)

                                 Grecia, Italia, România

                                             19.

                                             Școala Comună de Informații a UE

                                 Grecia, Cipru

                                             20.

                                             Centre de testare și evaluare ale UE

                                 Franța, Suedia, Spania, Slovacia

                                             21.

                                             Sistem autonom terestru integrat (UGS)

                                 Estonia, Belgia, Cehia, Spania, Franța, Letonia, Ungaria, Țările de Jos, Polonia, Finlanda

                                             22.

                                             Sisteme ale UE de rachete de luptă terestre în afara razei vizuale

                                 Franța, Belgia, Cipru

                                             23.

                                             Dispozitiv modular desfășurabil al capabilității de intervenție subacvatică (DIVEPACK)

                                 Bulgaria, Grecia, Franța

                                             24.

                                             Sistemul european de aeronave fără pilot uman la bord de altitudine medie, cu anduranță mare – European MALE RPAS (Eurodrone)

                                 Germania, Cehia, Spania, Franța, Italia

                                             25.

                                             Elicoptere europene de atac TIGER Mark III

                                 Franța, Germania, Spania

                                             26.

                                             Sisteme anti-aeronave fără pilot la bord (C-UAS)

                                 Italia, Cehia

                                             27.

                                             Platformă europeană aeriană care acționează în straturile superioare ale atmosferei (EHAAP) – capabilitate persistentă de informații, supraveghere și recunoaștere (ISR)

                                 Italia, Franța

                                             28.

                                             Un post de comandă (CP) dislocabil pentru comanda și controlul (C2) tactice ale forțelor pentru operații speciale (SOF) pentru operațiuni comune de mică anvergură (SJO) – (SOCC) pentru SJO

                                 Grecia, Cipru

                                             29.

                                             Capabilitate de război electronic și program de interoperabilitate pentru viitoarea cooperare în domeniul informațiilor, supravegherii și recunoașterii comune (JISR)

                                 Cehia, Germania

                                             30.

                                             Supravegherea pentru apărare chimică, biologică, radiologică și nucleară (CBRN) ca serviciu (CBRN SaaS)

                                 Austria, Franța, Croația, Ungaria, Slovenia

                                             31.

                                             Partajarea bazelor (Co-basing)

                                 Franța, Belgia, Cehia, Germania, Spania, Țările de Jos

                                             32.

                                             Element de coordonare a sprijinului geo-meteorologic și oceanografic (GeoMETOC) (GMSCE)

                                 Germania, Grecia, Franța, România

                                             33.

                                             Soluție a UE de radionavigație (EURAS)

                                 Franța, Belgia, Germania, Spania, Italia

                                             34.

                                             Rețea europeană de sensibilizare pentru supravegherea spațială militară (EU-SSA-N)

                                 Italia, Franța

               ”


title: Decizia Consiliului din 19 noiembrie 2018 de numire a unor membri și supleanți din partea Italiei în cadrul Comitetului consultativ pentru libera circulație a lucrătorilor

text:
                  21.11.2018

                  RO

                  Jurnalul Oficial al Uniunii Europene

                  C 421/7

         DECIZIA CONSILIULUI
         din 19 noiembrie 2018
         de numire a unor membri și supleanți din partea Italiei în cadrul Comitetului consultativ pentru libera circulație a lucrătorilor
         (2018/C 421/02)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolele 23 și 24,
         având în vedere listele de candidați prezentate Consiliului de către guvernele statelor membre,
         întrucât:

                     (1)

                     Prin decizia sa din 28 septembrie 2018 (2), Consiliul a numit membrii și supleanții în cadrul Comitetului consultativ pentru libera circulație a lucrătorilor („comitetul”) pentru perioada 25 septembrie 2018-24 septembrie 2020.

                     (2)

                     Guvernul Italiei a prezentat candidaturi pentru mai multe posturi vacante,

               ADOPTĂ PREZENTA DECIZIE:

            Articolul 1
            Sunt numiți în calitatea de membri și de supleanți în cadrul Comitetului consultativ pentru libera circulație a lucrătorilor pentru perioada care se încheie la 24 septembrie 2020:
            I.   REPREZENTANȚI AI ORGANIZAȚIILOR LUCRĂTORILOR

                        Țară

                        Membri

                        Supleanți

                        Italia

                        Dna Ilaria Arianna FONTANIN
                        Dl Giuseppe CASUCCI

                        Dl Emanuele GALOSSI

            II.   REPREZENTANȚI AI ORGANIZAȚIILOR PATRONALE

                        Țară

                        Membri

                        Supleanți

                        Italia

                        Dna Paola ASTORRI
                        Dna Serena FACELLO

                        Dl Fabio ANTONILLI

            Articolul 2
            Consiliul va numi membrii și supleanții încă nenominalizați la o dată ulterioară.

            Articolul 3
            Prezenta decizie intră în vigoare la data adoptării.

            Adoptată la Bruxelles, 19 noiembrie 2018.

                  Pentru Consiliu

                  Președintele

               E. KÖSTINGER

            (1)  JO L 141, 27.5.2011, p. 1.

            (2)  Decizia Consiliului din 28 septembrie 2018 de numire a membrilor și a supleanților în cadrul Comitetului consultativ pentru libera circulație a lucrătorilor (JO C 366, 10.10.2018, p. 3).


Decizia Comisiei din 17/12/2018 de declarare a unei concentrări compatibilă cu piaţa comună (Cazul COMP/M.9150 - China Reinsurance (Group) Corporation / Chaucer) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/12/2018 de declarare a unei concentrări compatibilă cu piaţa comună (Cazul COMP/M.9217 - Engie / EDP Renewables / Repsol Nuevas Energías S.A. / Windplus S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 04/12/2018 de declarare a unei concentrări compatibilă cu piaţa comună (Cazul COMP/M.9194 - Sharp Corporation / Skytec Group Limited) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 01/08/2018 de declarare a unei concentrări compatibilă cu piaţa comună (Cazul COMP/M.8963 - Eurocar Italia / Bonaldi) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/12/2018 de declarare a unei concentrări compatibilă cu piaţa comună (Cazul COMP/M.9158 - SoftBank Corp. / Toyota Motor Corporation) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 10/09/2018 de declarare a unei concentrări compatibilă cu piaţa comună (Cazul COMP/M.9070 - Eurocar Italia S.r.l. / Vicentini S.p.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 30/11/2018 de declarare a unei concentrări compatibilă cu piaţa comună (Cazul COMP/M.9160 - Centerbridge / Hospital Topco) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/12/2018 de declarare a unei concentrări compatibilă cu piaţa comună (Cazul COMP/M.9123 - ADM / Neovia) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 06/12/2018 de declarare a unei concentrări compatibilă cu piaţa comună (Cazul COMP/M.9032 - E.ON SE / Helen Oy / Liikennevirta Oy) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/12/2018 de declarare a unei concentrări compatibilă cu piaţa comună (Cazul COMP/M.9189 - Cerberus Group / Marke) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 14/12/2018 de declarare a unei concentrări compatibilă cu piaţa comună (Cazul COMP/M.9212 - MinebeaMitsumi Inc. / U-Shin Ltd.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 07/12/2018 de declarare a unei concentrări compatibilă cu piaţa comună (Cazul COMP/M.9166 - Santander Consumer Bank AG / Hyundai Capital Services, INC.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 10/12/2018 de declarare a unei concentrări compatibilă cu piaţa comună (Cazul COMP/M.9159 - CVC Capital Partners SICAV-FIS S.A. / MitsubishiF inancial Group, Inc. / Ngern Tid Lor Company Limited) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 18/12/2018 de declarare a unei concentrări compatibilă cu piaţa comună (Cazul COMP/M.9222 - Ivanhoe / Oxford Properties Group) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 30/11/2018 de declarare a unei concentrări compatibilă cu piaţa comună (Cazul COMP/M.9156 - Czech Media Invest A.S. / Groupe Lagardère) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 10/12/2018 de declarare a unei concentrări compatibilă cu piaţa comună (Cazul COMP/M.9143 - CapMan Infra Lux Management S.a.r.l / NH-Amundi Asset Management Co., Ltd. / Green Investment Group Limited / Cloud Snurran AB) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 04/12/2018 de declarare a unei concentrări compatibilă cu piaţa comună (Cazul COMP/M.9186 - Carlyle Europe Realty Fund, S.C.Sp. / Marriott International, Inc. / Felting/Penha Longa Resort) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2018/2062 a Comitetului politic și de securitate din 18 decembrie 2018 de prelungire a mandatului șefului misiunii Uniunii Europene de consolidare a capacităților în Somalia (EUCAP Somalia) (EUCAP Somalia/1/2018)

text:
                  27.12.2018

                  RO

                  Jurnalul Oficial al Uniunii Europene

                  L 329/24

         DECIZIA (PESC) 2018/2062 A COMITETULUI POLITIC ȘI DE SECURITATE
         din 18 decembrie 2018
         de prelungire a mandatului șefului misiunii Uniunii Europene de consolidare a capacităților în Somalia (EUCAP Somalia) (EUCAP Somalia/1/2018)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2012/389/PESC a Consiliului din 16 iulie 2012 privind misiunea Uniunii Europene de consolidare a capacităților în Somalia (EUCAP Somalia) (1), în special articolul 9 alineatul (1),
         întrucât:

                     (1)

                     În temeiul articolului 9 alineatul (1) din Decizia 2012/389/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a misiunii Uniunii Europene referitoare la consolidarea capacităților maritime regionale în Cornul Africii (EUCAP NESTOR), inclusiv decizia de numire a unui șef al misiunii.

                     (2)

                     La 12 decembrie 2016, Decizia (PESC) 2016/2240 a Consiliului (2) a prelungit mandatul misiunii EUCAP NESTOR până la 31 decembrie 2018 și a redenumit-o EUCAP Somalia. Decizia Consiliului a înlocuit „misiune de consolidare a capacităților maritime regionale în Cornul Africii (EUCAP NESTOR)” cu „misiune de consolidare a capacităților în Somalia (EUCAP Somalia)”.

                     (3)

                     La 10 decembrie 2018, Decizia (PESC) 2018/1942 a Consiliului (3) a prelungit mandatul misiunii EUCAP Somalia până la 31 decembrie 2020.

                     (4)

                     La 26 iulie 2016, COPS a adoptat Decizia EUCAP NESTOR/1/2016 (4) de numire a doamnei Maria-Cristina STEPANESCU în calitatea de șef al EUCAP NESTOR de la 1 septembrie 2016 până la 12 decembrie 2016.

                     (5)

                     La 10 ianuarie 2017, COPS a adoptat Decizia EUCAP Somalia/1/2017 (5) de prelungire a mandatului doamnei Maria-Cristina STEPANESCU în calitatea de șef al EUCAP Somalia de la 13 decembrie 2016 până la 12 decembrie 2017.

                     (6)

                     La 31 octombrie 2017, COPS a adoptat Decizia EUCAP Somalia/2/2017 (6) de prelungire a mandatului doamnei Maria-Cristina STEPANESCU în calitatea de șef al EUCAP Somalia de la 13 decembrie 2017 până la 31 decembrie 2018.

                     (7)

                     Înaltul Reprezentant al Uniunii pentru afaceri externe și politica de securitate a propus prelungirea mandatului doamnei Maria-Cristina STEPANESCU în calitatea de șef al misiunii EUCAP Somalia de la 1 ianuarie 2019 până la 31 august 2019,

               ADOPTĂ PREZENTA DECIZIE:

            Articolul 1
            Mandatul doamnei Maria-Cristina STEPANESCU în calitatea de șef al EUCAP Somalia se prelungește până la 31 august 2019.

            Articolul 2
            Prezenta decizie intră în vigoare la 1 ianuarie 2019.

            Adoptată la Bruxelles, 18 decembrie 2018.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 187, 17.7.2012, p. 40.

            (2)  Decizia (PESC) 2016/2240 a Consiliului din 12 decembrie 2016 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 337, 13.12.2016, p. 18).

            (3)  Decizia (PESC) 2018/1942 a Consiliului din 10 decembrie 2018 de prelungire și de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia) (JO L 314, 11.12.2018, p. 56).

            (4)  Decizia (PESC) 2016/1633 a Comitetului politic și de securitate din 26 iulie 2016 privind numirea șefului misiunii Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (EUCAP NESTOR/1/2016) (JO L 243, 10.9.2016, p. 8).

            (5)  Decizia (PESC) 2017/114 a Comitetului politic și de securitate din 10 ianuarie 2017 de prelungire a mandatului șefului misiunii Uniunii Europene de consolidare a capacităților în Somalia (EUCAP Somalia/1/2017) (JO L 18, 24.1.2017, p. 49).

            (6)  Decizia (PESC) 2017/2059 a Comitetului politic și de securitate din 31 octombrie 2017 de prelungire a mandatului șefului misiunii Uniunii Europene de consolidare a capacităților în Somalia (EUCAP Somalia) (EUCAP Somalia/2/2017) (JO L 294, 11.11.2017, p. 40).